ས་པར་བྱའོ།
535

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
གཉིས
་པ
པ་གང་གིས་ཉམས་སུ་ལེན་པའི་རྟེན་ནི། སྲིད་པའི་ཕུན་ཚོགས་ཆུ་ཤིང་
ལྟ་བུར་མཐོང་ནས་བྱམས་པ་དང་སྙིང་རྗེས་བྲན་དུ་བཟུང་ནས་ཐམས་ཅད་མཁྱེན་པ་
ཉིད་ཡིད་ལ་གཅགས་པས་འཁོར་བའི་ས་བོན་དྲུངས་ནས་འབྱིན་པར་འདོད་པས་ཡིན་
གྱི། རྙེད་བཀུར་དང་གྲགས་འདོད་ཀྱི་བསམ་པས་འཇིག་རྟེན་གྱི་ལྷ་འདྲེ་ལ་བསྡོ་བ་
དང་། དེའི་ཕྱིར་ས་གཉན་སློག་ཅིང་ཆུ་གཉན་དཀྲུག་པ་དང་། ཤིང་གཉན་གཅོད་
པ་དག་ནི་ཆོས་འདིའི་འགལ་ཟླར་ཤེས་པར་གྱིས་ཤིག །ཅེས་གང་གསུངས་པ་ལྟར།
བྱང་ཆུབ་ལམ་གྱི་རིམ་པ་ལ་བློ་སྦྱངས་ནས་མྱོང་བ་(༣ན)ཅུང་ཟད་རྙེད་པ་ཞིག་གིས་
ལམ་གྱི་གནད་ལ་བོགས་ལྷག་པར་འདོན་ཕྱིར་ཆོས་འདི་ཉམས་སུ་ལེན་པ་ཡིན་ནོ། །
གསུམ་པ་གང་ཞིག་ཉམས་སུ་ལེན་པའི་གདམས་པ་ལ་དཀར་འགྱེད་དང༌།
དམར་འགྱེད་ཀྱི་ཚུལ་གཉིས་ལས། དམར་འགྱེད་ཀྱི་ཚུལ་ཡི་གེ་ལོགས་སུ་བྲིས་ནས་
ཡོད་ཅིང་། འདིར་དཀར་འགྱེད་ཀྱི་ཚུལ་ཉམས་སུ་ལེན་པ་ལ་གསུམ། བསྟན་པ་
ལ་འཇུག་པའི་སྒོ་དམ་པ་སྐྱབས་འགྲོའི་རིམ་པ། སྐུ་གཉིས་ཀྱི་ལག་རྗེས་འཇོག་བྱེད་
ཚོགས་གཉིས་བསགས་པ། བསགས་པའི་དགེ་བ་ཆུད་མི་ཟ་བའི་ཕྱིར་བྱང་ཆུབ་
ཆེན་པོར་བསྔོ་བའོ། །དང་པོ་ནི། སྔར་བཤད་པའི་རྟེན་དེ་ལྟ་བུས་ཆོས་འདི་ཉམས་
སུ་ལེན་པ་ལ་འཇུག་པ་ན་ག་ཏེའི་སྔགས་འདོན་ཞིང་ཡུམ་དོན་ལྟ་བའི་ངང་ནས།
ཕཊཿ བརྗོད་ཅིང་གནས་དང་ལྷ་འདྲེ་བདག་ཉིད་གསུམ་ཟིལ་གྱིས་གནོན་པའི་ཚུལ་
རྣམས་ནི་བླ་མ་དམ་པའི་ཞལ་ལས་ཞིབ་ཏུ་ཐོས་དགོས་ཤིང༌། མདོར་བསྡུས་(༣བ)སྙིང་
པོར་དྲིལ་བ་ཞིག་ཁོ་བོས་ཡི་གེ་ཟུར་དུ་བྲིས་པ་ལས་ཤེས་པར་བྱའོ། །དེ་ནས་དལ་
འབྱོར་རྙེད་དཀའ། འཆི་བ་མི་རྟག་པ། ལས་དང་འབྲས་བུའི་གནས་ཚུལ། འཁོར་
བའི་ཉེས་དམིགས་རྣམས་དྲག་ཏུ་བསམས་ནས་ངེས་འབྱུང་ཤུགས་དྲག་བསྐྱེད། མར་
ཤེས། དྲིན་དྲན། དྲིན་གཟོ། བྱམས་སྙིང་རྗེ་བྱང་ཆུབ་ཀྱི་སེམས་རྣམས་རྒྱུད་འཁུལ་
ངེས་སུ་བསྒོམ། དེ་ནས་སྐྱབས་འགྲོའི་ཉམས་ལེན་ལ་འཇུག་པ་ལ་སྐྱབས་ཡུལ་གསལ་
འདེབས་པའི་ཚུལ་ནི། མདུན་གྱི་ནམ་མཁར་སེང་གེ་ཆེན་པོ་བརྒྱད་ཀྱིས་བཏེག་པའི་
536

གཅོད་གཞུང་ཐར་འདོད་དེད་དཔོན་གྱི་དགོངས་པ་རབ་ཏུ་གསལ་བའི་རྒྱན།
ཁྲི་མཐོ་ཞིང་ཡངས་པའི་སྟེང་དུ་སྣ་ཚོགས་པདྨ་འདབ་མ་སྟོང་ལྡན་གྱི་ལྟེ་བར་པདྨ་
དང་ཟླ་བའི་གདན་ལ་རྩ་བའི་བླ་མ་དང་གཉིས་སུ་མེད་པའི་མ་གཅིག་ལབ་ཀྱི་སྒྲོན་
མ། དེའི་ཐུགས་ཀར་ཡུམ་ཆེན་མོ། སྟེང་དུ་རྒྱལ་བ་རྡོ་རྗེ་འཆང་། གཡས་སུ་གཤིན་
རྗེའི་གཤེད་ཀྱི་ལྷ་ཚོགས། གཡོན་དུ་བདེ་མཆོག་གི་ལྷ་ཚོགས། མདུན་དུ་གསང་བ་
འདུས་པའི་ལྷ་ཚོགས། རྒྱབ་ཏུ་ཀྱཻ་རྡོ་རྗེའི་ལྷ་ཚོགས། དེ་དག་གི་མཐའ་སྐོར་དུ་དངོས་
དང་བརྒྱུད་པའི་བླ་མ་ཡི་དམ་སངས་རྒྱས་བྱང་སེམས། དཔའ་བོ་དཔའ་མོ་ཆོས་སྐྱོང་
སྲུང་མའི་ལྷ་ཚོགས། རང་རང་གི་མདུན་ན་ལེགས་པར་གསུངས་པའི་ཆོས་རྣམས་
པོ་ཏིའི་རྣམ་པར་ཡོད་པ། དེ་དག་གི་ཕྱི་རོལ་ཏུ་སྣ་ཚོགས་པའི་(༤ན)སྤྲུལ་པས་ཀུན་
ང་
ཏུ་ཁྱབ་པར་གྱུར་པའི་འོག་ཏུ་གནོད་བྱེད་ཀྱིས་མཚོན་སེམས་ཅན་ཐམས་ཅད་ཡོད་
པར་བསམས་ལ། རང་ཉིད་འཁོར་བ་དང་ངན་སོང་གི་སྡུག་བསྔལ་ལ་འཇིགས་ཤིང་
སྐྲག་པའི་བློ་ཤུགས་དྲག་དང༌། རང་ཉམས་ལ་དཔགས་ཏེ་འདྲེ་གདོན་སོགས་ཕ་མ་
སེམས་ཅན་ཐམས་ཅད་འཁོར་བའི་སྡུག་བསྔལ་གྱིས་མནར་བ་ལ་མི་བཟོད་པའི་སྙིང་
རྗེ་དང༌། དེ་ལས་སྐྱོབ་པའི་ནུས་པ་དཀོན་མཆོག་ལ་ཡོད་པར་ཡིད་ཆེས་པའི ་དད་
པ་དྲག་པོའི་སྒོ་ནས་ངག་ཏུ། ། ཕཊཿ སྐལ་ལྡན་ཐར་པར་འཁྲིད་པའི་དེད་དཔོན་
མཆོག །རྩ་བརྒྱུད་བླ་མའི་ཚོགས་ལ་སྐྱབས་སུ་མཆི། །དངོས་གྲུབ་དམ་པ་མ་ལུས་
འབྱུང་བའི་སྒོ། །ཡི་དམ་ལྷ་ཚོགས་རྣམས་ལ་སྐྱབས་སུ་མཆི། །སྤངས་རྟོགས་མཐར་
ཕྱིན་སྟོན་པ་བླ་ན་མེད། །ཡང་དག་རྫོགས་སངས་རྒྱས་ལ་སྐྱབས་སུ་མཆི། །ཞི་བའི་
དཔལ་གྱུར་འདོད་ཆགས་བྲལ་བའི་མཆོག །བསླུ་མེད་དམ་པའི་ཆོས་ལ་སྐྱབས་སུ་
མཆི། །རྟག་ཏུ་དགེ་བའི་འདྲེན་པ་ཕུན་སུམ་ཚོགས། །ཚོགས་མཆོག་དགེ་འདུན་
རྣམས་ལ་སྐྱབས་སུ་མཆི། །ཞེས་ལན་གང་མང་བརྗོད་ཅིང་དམིགས་པ་ཡིད་ལ་བྱ་
བའི་ཚུལ་དང་། བདུད་རྩི་འབེབས་སྦྱང་ཇི་ལྟར་བྱ་བའི་ཚུལ་ནི་བྱང་ཆུབ་ལམ་གྱི་
རིམ་པའི་སྔོན་འགྲོའི་(༤བ)མན་ངག་ཞལ་ཤེས་ནས་འབྱུང་བ་ལྟར་བྱའོ། །སླར་ཡང༌།
ཕུལ་བྱུང་ཞིང་གི་དམ་པ་ཁྱེད་རྣམས་ལ། །བྱང་ཆུབ་སྙིང་པོའི་བར་དུ་སྐྱབས་སུ་
537

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼པ༽
མཆི། །གུས་པས་བདག་ནི་ཁྱེད་ལ་ལེགས་འབུལ་ན། །མགོན་པོ་ཐུགས་རྗེ་མངའ་
བས་བཞེས་སུ་གསོལ། །སྡུག་བསྔལ་རྒྱ་མཚོར་བྱིང་བའི་འགྲོ་བ་རྣམས། །བསྒྲལ་ཕྱིར་
བྱང་ཆུབ་མཆོག་ཏུ་སེམས་བསྐྱེད་ནས། །དུས་གསུམ་བདེ་གཤེགས་སྲས་ཀྱི་སྤྱོད་པ་
ལས། །ཞུམ་མེད་བསམ་པ་ཐག་པས་བསླབ་པར་བགྱི། །འཇིག་རྟེན་སྒྲོན་མ་སྐྱབས་
ཀྱི་མཆོག་རྣམས་ལ། །ལུས་ངག་ཡིད་རབ་དང་བས་ཕྱག་བགྱིའོ། །དངོས་བཤམས་
),
ཡར དྲ རཱ འབང མ་ལུས་འབུལ། །ཐག་མད་་ནས་ ) ༠
སཏུ།z,(C
བཤགས། །སྐྱེ་འཕགས་དགེ་བ་རྣམས་ལ་རྗེས་ཡི་རང་། །འཁོར་བ་མ་སྟོངས་བར་
དུ་ལེགས་བཞུགས་ནས། །འགྲོ་ལ་ཆོས་འཁོར་མ་ལུས་བསྐོར་དུ་གསོལ། །དགེ་ཀུན་
རྫོགས་པའི་བྱང་ཆུབ་ཆེན་པོར་བསྔོ། །ཞེས་བརྗོད་ཅིང་སྨོན་པ་དང་འཇུག་པའི་
བདག་ཉིད་ཅན་གྱི་བྱང་ཆུབ་ཀྱི་སེམས་ཤུགས་དྲག་ཏུ་བསྐྱེད། ཁྱད་པར་མ་སེམས་
ཅན་ཐམས་ཅད་ཀྱི་དོན་དུ་མྱུར་བ་མྱུར་བར་བླ་མ་སངས་རྒྱས་ཀྱི་གོ་འཕང་ཐོབ་
པར་བྱ། དེའི་ཕྱིར་དུ་ལམ་ཟབ་མོ་ཐབས་ཤེས་གཅོད་ཀྱི་སྙིང་པོ་ཉམས་སུ་བླང་བར་
བགྱིའོ། །ཞེས་(༥ན)ལན་མང་དུ་བརྗོད་ཅིང་དམིགས་པ་ཡིད་ལ་བྱའོ། །
གཉིས་པ་སྐུ་གཉིས་ཀྱི་ལག་རྗེས་འཇོག་བྱེད་ཚོགས་གཉིས་བསག་པ་ལ། ཐུན་
མོང་བ་གཟུགས་སྐུའི་ལག་རྗེས་འཇོག་བྱེད་བསོད་ནམས་ཀྱི་ཚོགས་བསག་པ།
མོང་མ་ཡིན་པ་ཆོས་སྐུའི་ལག་རྗེས་འཇོག་བྱེད་རང་བཞིན་མེད་པར་བསྒོམ་
}/
པའོ། །དང་པོ་ནི། ཕཊཿ རང་གི་སྤྱི་བོར་པདྨ་དང་ཟླ་བའི་གདན་ལ་ངོ་བོ་རང
a。,,、
ཐུན་
ཐྭ, ༥ ༠༥
རྒྱས་རིགས་ཀྱི་མཁའ་འགྲོ་མ་སྐུ་མདོག་དཀར་ལ་དམར་བའི་མདངས་ཆགས་པ།
ཞལ་གཅིག་ཕྱག་གཉིས་མ། ཕྱག་གཡས་སེང་ལྡེང་གི་ཌཱ་མ་རུ་ཁྲོལ་ལོ་ལོ་འཁྲོལ་ཞིང༌།
གཡོན་དངུལ་དཀར་གྱི་དྲིལ་བུ་གསིལ་བ། དར་དཀར་གྱིས་དབུ་སྐྲ་ཕྱེད་བཅིངས་
སུ་བྱས་ཤིང་། ལྷག་མས་སྐུ་སྟོད་ཁེབས་པ། འཛུམ་ཞིང་སྒེག་པའི་ཉམས་དང་ལྡན་
པ། ལྷ་རྫས་ལས་གྲུབ་པའི་དར་གྱི་ན་བཟས་བརྒྱན་ཅིང༌། ཉི་མ་སྟོང་གི་མདངས་
«
K H?
538

གཅོད་གཞུང་ཐར་འདོད་དེད་དཔོན་གྱི་དགོངས་པ་རབ་ཏུ་གསལ་བའི་རྒྱན།
ལྟ་བུའི་འོད་དང་གཟི་བརྗིད་འབར་བའི་དབུས་ན་ཞབས་གཡས་བརྐྱངས་ཤིང༌།
གཡོན་བསྐུམས་པའི་གར་སྟབས་ཀྱིས་བཞུགས་པའི་སྤྱི་བོར་ཨོཾ་དཀར་པོ། མགྲིན་
པར་ཨཱཿདམར་པོ། ཐུགས་ཀར་ཧཱུཾ་སྔོན་པོ། ལྟེ་བར་སྭཱ་སེར་(༥བ)པོ། གསང་བར་ཧཱ་
ལྗང་ཁུ། འོད་ཟེར་ལྔ་འཕྲོ་བ། ཐུགས་ཀའི་ཧཱུཾ་ལས་འོད་ཟེར་འཕྲོས་པས་རང་བཞིན་
གྱི་གནས་ནས་བཅོམ་ལྡན་འདས་མ་སངས་རྒྱས་རིགས་ཀྱི་མཁའ་འགྲོ་མ་ལ་བླ་མ་
དཀོན་མཆོག་གསུམ་གྱིས་བསྐོར་བ་སྤྱན་དྲངས། ཕཊཿ ཆོས་དབྱིངས་དག་པའི་ཕོ་
བྲང་ནས། །སྒྱུ་འཕྲུལ་དྲྭ་བའི་སྐུར་སྟོན་པ། །གནས་གསུམ་མཁའ་འགྲོའི་དབང་ཕྱུག་
མ། །བརྩེ་བར་དགོངས་ལ་གནས་འདིར་གཤེགས། །ཨོཾ་ཨཱཿགུ་རུ་བཛྲ་སརྦ་བུདྡྷ་བོ་
དྷི་སཏྭ་སརྦ་ཌཱ་ཀི་ནཱི་ས་པ་རི་ཝཱ་ར་བཛྲ་ས་མ་ཡ་ཛཿཛཿ ཛཿཧཱུཾ་བཾ་ཧོཿ སླར་ཡང་
ཐུགས་ཀའི་ཧཱུཾ་ལས་འོད་འཕྲོས། ཞི་ཁྲོ་རབ་འབྱམས་ཐམས་ཅད་སྤྱན་དྲངས། སྤྱི་
བོའི་བཅོམ་ལྡན་འདས་མ་ལ་ཐིམ་པས་དེ་ཉིད་སྐྱབས་གནས་ཀུན་འདུས་པའི་བདག་
ཉིད་དུ་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་ལྕགས་ཀྱུ་དང༌། ཞགས་པ་
དང། དྲིལ་བུ་དང་། ལྕགས་སྒྲོག་གི་རྣམ་པ་ཅན་དཔག་མེད་འཕྲོས། གནོད་བྱེད་
ཀྱིས་གཙོ་བྱས་པའི་རིགས་དྲུག་སེམས་ཅན་ཐམས་ཅད་ཀྱི་སྙིང་ག་ནས་ལྕགས་ཀྱུས་
བཟུང༌། མགྲིན་པ་ནས་ཞགས་པས་བཅིངས། ཡན་ལག་ལྕགས་སྒྲོག་གིས་བསྡམས།
དྲིལ་བུས་དབང་དུ་བསྡུས་ནས་རང་གི་མཐའ་སྐོར་དུ་འཁོད་པར་གྱུར། བཛྲ་ཨཾ་ཀུ་
ཤ་ཛཿ བཛྲ་པཱ་(༦ན)ཤ་ཧཱུཾ། བཛྲ་སྤོ་ཊ་བཾ། བཛྲ་གྷཎྜ་ཧོཿ ཞེས་བརྗོད་པས་ས་ག
ས་གཞི་
ཐམས་ཅད་སྨུག་ཤིག་སྟེ་གང་བར་བསམས་ལ། མ་རྒན་འདྲེ་གདོན་རྣམས་ཀྱིས་
མཚོན་པའི་སེམས་ཅན་རྣམས་ལ་བརྩེ་བ་ཆེན་པོས་ཀུན་ནས་བསླངས་ཏེ། རང་ཉིད་
ཀྱིས་གཙོ་བྱས་མགྲིན་གཅིག་ཏུ་ཡན་ལག་བདུན་པ་འབུལ་བར་བསམས་ལ། ངག་
ཏུ་འདི་སྐད་དུ། ཕཊཿལྷུན་གྲུབ་སྤྲོས་དང་བྲལ་བའི་ཆོས་ཀྱི་དབྱིངས། །བདེ་ཆེན་
ལོངས་སྤྱོད་རྫོགས་པའི་རོལ་པ་ལས། །སྣ་ཚོགས་དུ་མར་སྤྲུལ་པའི་ཌཱ་ཀི་མ། །བཅོམ་
ལྡན་སངས་རྒྱས་མཁའ་འགྲོ་ལ་ཕྱག་འཚལ། །བདེ་སྟོང་ལྷན་ཅིག་སྐྱེས་པ་ནམ་མཁའི་
539

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
;
ཀློང་། །ཟག་མེད་བདེ་བ་བསྐྱེད་པའི་མཆོད་པའི་སྤྲིན། །ཕུན་ཚོགས་རྣམ་འགྱུར་
སྟོང་གི་རྣམ་རོལ་ཅན། །མ་ལུས་དགྱེས་པ་བསྐྱེད་ཕྱིར་ཁྱེད་ལ་འབུལ། །ཆོས་ཀུན་
རང་བཞིན་མཁའ་ལྟར་རྣམ་དག་ཀྱང་།
།ཐོག་མེད་མ་རིག་འཁྲུལ་པའི་བག་ཆགས་
ཀྱིས། །རྨི་ལམ་བཞིན་དུ་ནོངས་པའི་ཚོགས་མཆིས་པ། །བརྗོད་བྲལ་རང་བཞིན་
དག་པའི་དབྱིངས་སུ་བཤགས། །སྨྲ་བསམ་བརྗོད་ལས་འདས་པ་དམ་པའི་
དོན། །དགེ་དང་མི་དགེའི་མཚན་མ་མི་མངའ་ཡང༌། །ཀུན་རྫོབ་ཟླ་ཤེལ་ལྟར་དཀར་
རྟེན་འབྲེལ་ལ། །བདག་ཅག་བསམ་པ་(༦བ)ཐག་པས་ཡི་རང་ངོ༌། །བདེན་པས ་སྟོང་
ཡང་བྲག་ཅའི་སྒྲ་བརྙན་བཞིན། །བདག་སོགས་འགྲོ་ལ་ཀུན་ཏུ་བཟང་པོའི་
ལམ། །འདོམས་ཕྱིར་ཇི་སྲིད་ཕ་མཐའ་མི་མངོན་པའི། །བགྲང་ཡས་བསྐལ་པའི་
བར་དུ་བཞུགས་སུ་གསོལ། །དེ་ལྟར་སྣང་སྟོང་ཚོགས་པའི་རོལ་པ་ལས། །འོངས་
པའི་བསོད་ནམས་ཕུང་པོ་ཇི་སྙེད་པ། །བདེན་མེད་འགྲོ་བ་མ་ལུས་བསྒྲལ་བའི་
ཕྱིར། །ཟུང་འཇུག་རྡོ་རྗེ་འཆང་གི་རྒྱུ་རུ་བསྔོ། །ཞེས་དམིགས་པ་དང་བཅས་པའི་
སྒོ་ནས་ཡན་ལག་བདུན་པ་ཕུལ་བས། སྤྱི་བོའི་བཅོམ་ལྡན་འདས་མའི་སྐུའི་
བདུད་རྩིའི་རྒྱུན་བབས། རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་
པས་སྡིག་སྒྲིབ་ནད་གདོན་ཆག་སྒོ་ཐམས་ཅད་དག །ལུས་ཤེལ་གོང་ལྟར་དག་པའི་
K6
དབུས་ན་ཡར་རྩ་དབུ་མ་དམར་པོ་ཡས་སྣ་སྤྱི་བོ་ལ་ཟུག་པ་རྒྱ་མཐོངས་ལྟར་ཐལ་ལེ་
ཡོད་པ། མས་སྣ་ལྟེ་འོག་ཏུ་ཟུག་པའི་ལྟེ་བའི་རྩ་འཁོར་གྱི་དབུས་ན་རང་གི་རྣམ་
པར་ཤེས་པའི་ངོ་བོ་ཐིག་ལེ་ཅོག་སྒོང་ཙམ་དཀར་ལ་དམར་བའི་མདངས་ཆགས་པ་
འཕར་ལ་ཁད། འཕུར་ལ་ཁད་པ་ཞིག་ཡོད་པ། ཡར་འཕོ་སྙམ་པའི་འདུན་པ་དྲག་
པོས། ཕཊཿ སྙིང་གར་སླེབ། ཕཊཿ མགྲིན་པར་སླེབ། ཕཊཿ༔ སྤྱི་བོར་སླེབ་པའི་
ཧྲིག་ཧྲིག་ཡོད་པར་བསམ། དེ་ཡང་བླ་མའི་ཐུགས་ཀར་(༧ན)འཕོ་སྙམ་པའི་འདུན་
པས། ཕཊཿ༔ བཅོམ་ལྡན་འདས་མའི་ཐུགས་ཀར་ཐིམ། ལུས་བེམ་པོ་དེ་ལིང་སྟེ་
འགྱེལ་བར་བསམ། དེ་ནས་ཕཊཿ བླ་མའི་ཐུགས་ཀ་ནས་རང་གི་རྣམ་པར་ཤེས་
540

གཅོད་གཞུང་ཐར་འདོད་དེད་དཔོན་གྱི་དགོངས་པ་རབ་ཏུ་གསལ་བའི་རྒྱན།
པའི་ངོ་བོ་མཁའ་འགྲོ་མ་གྲི་གུག་དང་ཐོད་པ་འཛིན་པ་ཞིག་རྒྱང་སྟེ་ཐོན། ཕཊཿ
ལུས་བེམ་པོ་དེའི་སྤྱི་བོ་ནས་སུམ་ཕྲག་གི་བར་དུ་གཤགས། ཕཊཿ སྙིང་ག་ནས་ལག་
པ་གཡས་པའི་རྩེའི་བར་དང་། དེ་བཞིན་དུ་ཕཊཿ༔ རེ་རེ་བརྗོད་ཅིང་སྙིང་ག་ནས་
ལག་པ་གཡོན་པའི་རྩེ་དང་། སུམ་ཕྲག་ནས་རྐང་པ་གཡས་པ་དང་གཡོན་པའི་རྩེའི་
བར་དུ་གཤགས། ཕཊཿ པགས་པ་དེ་སྤུད་དེ་བཤུས་པར་བསམས་ལ་དམིགས་པ་
དང་བཅས་པས་ངག་ཏུ་འདི་སྐད་དུ། ཕཊཿ པགས་པ་རབ་མཛེས་གསེར་གྱི་ས་
གཞིའི་སྟེང་། །ཁྲག་ཆེན་བདུད་རྩིའི་ཆུ་ཡིས་ཆག་ཆག་བཏབ། །ཤ་ཁྲག་མེ་ཏོག་ཕང་
ཕུང་ཚོམ་བུར་གྱུར། །ཡན་ལག་རྣམས་ལས་གླིང་ཆེན་བཞི་དང་ནི། །ཉིང་ལག་གླིང་
ཕྲན་བརྒྱད་དུ་གྱུར་པའི་དབུས། །ཁོག་པ་རིན་ཆེན་རྡུལ་མང་བརྩེགས་པའི་
རྩེར། །མགོ་བོ་རྣམ་པར་རྒྱལ་བའི་ཁང་བཟང་མཛེས། །མིག་གཉིས་མུན་སེལ་ཉི་
མ་ཟླ་བ་དང་། །སྙིང་ནི་ཡིད་བཞིན་ནོར་བུ་རིན་པོ་ཆེ། །དབང་པོ་ནང་ཁྲོལ་ཡོངས་
སུ་གྱུར་པ་ལས། །ལྷ་མིའི་འདོད་ཡོན་(༧བ)དཔལ་འབྱོར་ཕུན་སུམ་ཚོགས། །ཕཊཿ
འདོད་དགུའི་རྒྱ་མཚོ་མཎྜལ་བཟང་པོ་འདི། །རྩ་བརྒྱུད་བླ་མ་ཡི་དམ་ལྷ་ཚོགས་
དང༌། །སངས་རྒྱས་བྱང་སེམས་དཔའ་བོ་རྣལ་འབྱོར་མ། །བསྟན་སྲུང་རྒྱ་མཚོར་
བཅས་ལ་ལེགས་འབུལ་ན། །ཐུགས་རྗེས་བཞེས་ནས་བྱིན་རླབས་དངོས་གྲུབ་
སྩོལ། །ཅེས་ཡན་ལག་བདུན་པ་མཎྜལ་དང་བཅས་པ་ཕུལ་ནས་རེ་དོགས་འགོག་
པའི་གསོལ་འདེབས་བྱ་ཚུལ་ནི། དུས་དོ་ནུབ་ནས་ལྷ་འདྲེ་དང་བར་ཆད་ཐམས་ཅད་